ભારતીય ટીમનાં વીકેટકીપર બેટ્સમેન ઋદ્ધિમાન સાહા પોતાના સ્વભાવથી વિપરીત બેટીંગ કરી દુનિયાનાં તોફાની બેટ્સમેનોને પછાડવામાં સફળ રહ્યા છે. સાહાએ કોલકતા ખાતે મુખર્જી ટ્રોફીમાં મોહન બગાન ટીમ તરફથી રમતા મેચમાં ચોગ્ગા અને છક્કાનો વરસાદ કરી માત્ર 20 બોલમાં 100 રન બનાવી એક નવો રેકોર્ડ પોતાના નામે કર્યો છે. આ મેચમાં સાહાએ 14 છક્કા અને 4 ચોગ્ગા લગાવ્યા હતા. સાહાએ સૌથી ઓછા બોલમાં સદી ફટકારવાનો રેકોર્ડ પોતાના નામે કર્યો છે, જે પહેલા વેસ્ટ-ઇન્ડીઝનાં તોફાની બેટ્સમેન ક્રિસ ગેલનાં(30 બોલમાં 100 રન) નામે હતો.